
Nr.   330 din  15.01.2025


Referat de aprobare
la proiectul de hotărâre privind desemnarea reprezentanților Consiliului Local al municipiului Marghita în comisii de negociere în cazul aprobării vânzării unor imobile aparținând domeniului privat al Municipiului Marghita  sau în cazul achiziționării unor imobile de la persoane fizice sau juridice pentru municipiul Marghita


Prezentul referat de aprobare are la bază prevederile art. 6 alin. 3 și art. 30 alin. 1-2 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind desemnarea reprezentanților Consiliului Local al municipiului Marghita în comisii de negociere în cazul aprobării vânzării unor imobile aparținând domeniului privat al Municipiului Marghita  sau în cazul achiziționării unor imobile de la persoane fizice sau juridice pentru municipiul Marghita.
Consiliul local are inițiativă și hotărește, în condițiile legii, în toate problemele de interes local, având și atribuții privind administrarea domeniului public și privat. În exercitarea acestor atribuții autoritatea locală hotărăște vânzarea bunurilor proprietate privată al municipiului.
In mandatele anterioare, prețurile de vânzare au fost negociate de o comisie de negociere constituită  prin dispoziția primarului, având la bază si hotarâri  ale Consiliului Local (HCL nr. 86 din 29.05.2017 ,HCL nr. 80 din 14 mai 2021)  prin care s-au desemnat reprezentanții consiliului local în această comisie. Numirea acestora a fost stabilit pe durata mandatului de consilier local .
Astfel,  în urma alegerilor locale din iunie 2024  s-a schimbat componența consiliului local, motiv pentru care consider că se impune numirea unor noi consilieri locali în comisia de negociere a achizitionarii sau vânzării de terenuri proprietatea  privată a municipiului , situatii ce vor apărea in acest mandat. 
  	Având în vedere cele prezentate, în baza art. 136 din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare, vă rog să analizați proiectul privind desemnarea reprezentanților Consiliului Local al municipiului Marghita în comisii de negociere în cazul aprobării vânzării unor imobile aparținând domeniului privat al Municipiului Marghita  sau în cazul achiziționării unor imobile de la persoane fizice sau juridice pentru municipiul Marghita.


Primar
Zsolt DEMIÁN						       
image1.jpeg




image2.png




image3.png




